พัฒนาการกล้าแสดงความคิดเห็นของตนเอง พัฒนาความเป็นผู้นำและความเข้มแข็ง เข้าใจลักษณะบุคลิกภาพ
การกล้าแสดงความคิดเห็นของตนเองคือ ความสามารถในการแสดงความคิดเห็นหรือยืนหยัดเพื่อความต้องการของตัวเองอย่างละมุนละม่อม โดยไม่แสดงความก้าวร้าวหรือการปกป้องตัวเอง การกล้าแสดงความคิดเห็นของตัวเองมักถูกมองว่าเป็นสิ่งที่ตรงข้ามกับความเฉื่อยชาหรือความเขินอาย มุมมองต่างๆ เกี่ยวกับการเป็นคนกล้าแสดงความคิดเห็นได้แก่ความสามารถในการ:  ร้องขอสิ่งต่างๆ จากคนอื่น (เช่น ความช่วยเหลือ) การมอบหมายงาน การขอความช่วยเหลือ และการแสดงความจำเป็นหรือความต้องการ แสดงอารมณ์เชิงลบ เช่น การไม่เห็นด้วย การตำหนิ ความต้องการที่จะอยู่ตามลำพัง และการปฏิเสธคำร้องขอจากผู้อื่น แสดงอารมณ์เชิงบวก เช่น ความภาคภูมิใจหรือการดึงดูด และการชมผู้อื่น ตั้งคำถามเรื่องอำนาจและแบบแผนดั้งเดิมด้วยการถามสาเหตุอย่างนอบน้อม สิ่งนี้แสดงให้เห็นว่าคุณลงทุนที่จะสร้างความเปลี่ยนแปลงและแสดงให้เห็นว่า คุณมีส่วนในการควบคุมการตัดสินใจ เริ่ม ต่อ และหยุดการสนทนากับผู้อื่นได้อย่างมั่นใจ รวมทั้งความสามารถในการเปลี่ยนหัวข้อสนทนาและแสดงความคิดเห็นหรือประสบการณ์ของตัวเองได้ รับมือกับความหงุดหงิดประจำวันในเชิงรุกก่อนที่จะกลายเป็นสาเหตุของความโกรธเคือง คุณอาจจะอยากกล้าแสดงความคิดเห็นมากกว่าเดิมในที่ทำงาน หรือคุณอาจจะอยากกล้าแสดงความคิดเห็นมากกว่าเดิมที่บ้าน ใช้เวลาพิจารณาว่าส่วนไหนของชีวิตที่จะได้ประโยชน์จากการที่คุณยืนหยัดเพื่อตัวเอง การคิดถึงสิ่งที่คุณกำลังต่อสู้อยู่ตอนนี้อาจช่วยคุณได้  เช่น คุณอาจจะอยากมีความกล้าที่จะบอกหัวหน้าว่า คุณมีภาระงานมากเกินไปและอยากจะให้หัวหน้ามอบหมายงานไปให้สมาชิกคนอื่นๆ ในทีม เช่น ถ้าคนรักของคุณทำอะไรที่คุณไม่ชอบซ้ำแล้วซ้ำอีก คุณอาจจะอยากได้ความสามารถในการแสดงความไม่พอใจของคุณอย่างละมุนละม่อม อธิบายสถานการณ์หรือปัญหา โดยพยายามเจาะจงให้ชัดเจนที่สุดว่าคุณเห็นสิ่งต่างๆ เป็นอย่างไร ระวังอย่าใช้ประโยคที่ขึ้นต้นด้วยคำว่า "คุณ" เพราะฟังดูเหมือนเป็นการกล่าวโทษและผู้ฟังก็มักจะไม่ชอบใจนัก ให้ใช้ประโยคที่ขึ้นต้นด้วยคำว่า "ฉัน" แทน  แสดงความคิดเห็นของคุณอย่างหนักแน่นขณะที่สบตาและนิ่ง อธิบายอย่างชัดเจนและเจาะจงว่าคุณอยากให้สถานการณ์เปลี่ยนไปอย่างไร  เช่น ถ้าเพื่อนเบี้ยวนัดคุณบ่อยๆ คุณอาจจะพูดว่า "เวลาที่เธอเบี้ยวนัดฉัน ฉันรู้สึกแย่และเจ็บปวดนะ ต่อไปถ้าจะนัดก็ขอให้นัดเฉพาะเวลาที่เธอตั้งใจจะไปจริงๆ แล้วกัน หรือไม่ก็บอกฉันก่อน"  ขอร้องอย่างสมเหตุสมผลและนึกถึงความจำเป็นหรือข้อจำกัดของคนอื่นด้วย เปิดใจรับความคิดเห็นกลับมาและเต็มใจที่จะสร้างความเปลี่ยนแปลงตามความจำเป็น การสมมุติบทบาทคือการฝึกโดยที่คุณขอให้คนอื่นมาเล่นเป็นคนที่คุณจะพูดด้วยจริงๆ วิธีนี้เปิดโอกาสให้คุณได้ฝึกฝนการสร้างบุคลิกภาพที่ชัดเจนก่อนที่คุณจะได้มีปฏิสัมพันธ์กับคนๆ นั้นจริงๆ ฝึกฝนด้วยการพูดทุกสิ่งที่คุณตั้งใจจะพูดกับคนๆ นั้นอย่างตรงไปตรงมา   วิธีนี้ช่วยให้คุณก้าวข้ามจุดยากๆ ในการสนทนาได้ และเพิ่มความมั่นใจให้กับการสนทนาจริง การสมมุติบทบาทนอกจากจะมีประโยชน์กับคุณแล้ว ยังมีประโยชน์กับคนที่คุณจะต้องพูดจริงๆ ด้วย เพราะทำให้คุณได้เข้าใจสไตล์การสื่อสารของคุณ และให้คุณได้เปลี่ยนบทสนทนาตามวิธีที่ได้ผลและไม่ได้ผลด้วย ความเป็นผู้นำคือความสามารถในการสั่งการ กระตุ้น หรือสร้างแรงบันดาลใจให้คนอื่นท้าทายตัวเองหรือทำเป้าหมายให้สำเร็จ ลักษณะบุคลิกนี้อาจเป็นเรื่องธรรมชาติมากๆ สำหรับบางคน แต่คุณก็สามารถเรียนรู้และพัฒนาทักษะนี้ได้ ความเป็นผู้นำไม่ได้แค่หมายถึงการนำคนกลุ่มใหญ่ คุณสามารถใช้ทักษะนี้ในการสร้างอิทธิพลเชิงบวกให้คนอื่นๆ ในกลุ่มเดียวกันกับคุณ เช่น การเปลี่ยนหัวข้อสนทนาให้เป็นบวกหรือน่าสนใจมากยิ่งขึ้น  วิธีนี้ยังทำให้คุณได้รับความไว้วางใจจากเพื่อนร่วมงานหรือผู้บังคับบัญชาของคุณด้วย  เช่น คุณอาจจะพบว่าปกติแล้วคุณจะนั่งเฉยๆ และฟังคนอื่นพูด แต่คุณก็อาจจะพบว่าตัวเองอยู่ในกลุ่มคนที่ไม่มีอะไรจะพูด ความเป็นผู้นำอาจเป็นเรื่องธรรมดาๆ อย่างการให้คนในกลุ่มมีเรื่องคุย ไม่ว่าจะเป็นเรื่องการเมืองหรือรายการทีวีรายการใหม่ การจะเป็นผู้นำได้นั้นไม่มีวิธีที่ตายตัว แต่ให้พัฒนาทักษะหลายๆ อย่างที่สร้างความรู้สึกเป็นผู้นำให้แก่คุณ คุณอาจจะอาสาเป็นโค้ชฝึกทีมกีฬาเล็กๆ เข้าร่วมการประชุมวางแผนที่ทำงาน สมัครโครงการผู้นำพิเศษที่ทำงาน หรือหาที่ปรึกษาที่มีประสบการณ์ในการเป็นผู้นำและสร้างอิทธิพลต่อผู้อื่น ใช้กิจกรรมเหล่านี้ในการพัฒนาทักษะดังต่อไปนี้:  กระตุ้นคนอื่นและกำหนดทิศทาง ผ่อนคลายเวลารับผิดชอบเรื่องใดเรื่องหนึ่ง และรับผิดชอบเมื่อมีข้อผิดพลาดเกิดขึ้น ใช้ความคิดริเริ่มเพื่อสร้างการเปลี่ยนแปลง รวบรวมคน เช่น ในงานสังคมหรือการพบปะต่างๆ เรียนรู้จากความคับข้องใจหรือความล้มเหลว มีทักษะการฟังเป็นเลิศเพื่อให้ได้ยินความคิดเห็นและความต้องการของกลุ่ม มีความยืดหยุ่นต่อการเปลี่ยนแผนถ้าจำเป็น ความเข้มแข็งคือความสามารถในการอดทนต่อความเครียด และความสามารถในการปรับตัวเข้าหาการเปลี่ยนแปลง เช่น คุณอาจจะเข้มแข็งเมื่อรู้ว่าตัวเองมีโรคประจำตัว แต่ยังสามารถที่จะคงทัศนคติที่ดีและสร้างแรงบันดาลใจให้คนรอบข้างได้ ความเข้มแข็งอาจดูเป็นธรรมชาติของใครหลายคน แต่คุณก็สามารถเรียนรู้ที่จะเข้มแข็งขึ้นได้ ถ้าคุณเป็นคนเข้มแข็ง คุณอาจจะสามารถ :  สร้างและดำเนินแผนตามความเป็นจริงต่อไปได้ มั่นใจในความสามารถของตนเอง สื่อสารได้อย่างมีประสิทธิภาพและแก้ปัญหาได้ จัดการอารมณ์และสิ่งกระตุ้นที่รุนแรง แม้แต่คนที่เข้มแข็งที่สุดก็อาจจะต้องต่อสู้กับการรับมือในสถานการณ์ที่ตึงเครียด การมีความสัมพันธ์ที่แข็งแกร่งสามารถช่วยให้คุณสร้างแรงต้านทานต่อช่วงเวลาที่ยากลำบากได้ มองหาความสัมพันธ์กับเพื่อนๆ ครอบครัว หรือชุมชนของคุณ ความสัมพันธ์เหล่านี้สามารถสร้างเครือข่ายช่วยเหลือที่แน่นแฟ้นที่ช่วยเพิ่มความเข้มแข็งให้กับคุณได้ คนที่ไม่ได้มีบุคลิกภาพที่เข้มแข็งอาจจะประสบปัญหาในการหาทางแก้ไขปัญหาต่อสถานการณ์ที่ยากลำบาก ถ้าอ่านแล้วใช่คุณเลย คุณอาจจะรู้สึกว่าสถานการณ์นี้จะอยู่ไปชั่วกาลปาวสานและคุณไม่สามารถทำอะไรได้ เสริมสร้างบุคลิกที่แข็งแกร่งด้วยการเรียนรู้ที่จะเชื่อใจตัวเอง ตระหนักว่าคุณอาจจะไม่สามารถเปลี่ยนแปลงสถานการณ์ได้ แต่คุณสามารถเปลี่ยนวิธีที่คุณรู้สึกต่อสถานการณ์ได้ เช่น ถ้าคุณกำลังต่อสู้กับช่วงเทรนนิงที่หนักหนาหลังจากเริ่มงานใหม่ ให้เตือนตัวเองว่าช่วงเทรนนิงมีวันจบและคุณก็จะได้พร้อมทำงานจริงในสภาพแวดล้อมการทำงานใหม่ ช่วงเทรนนิงเป็นช่วงเวลาชั่วคราวเท่านั้น ถ้าคุณรู้สึกว่าตัวเองติดแหง็กและชีวิตก็เป็นกิจวัตรเดิมๆ ทำอะไรสักอย่างเพื่อสร้างความเปลี่ยนแปลง โดยเฉพาะอย่างยิ่งถ้าคุณกำลังก้าวข้ามช่วงเวลาที่ยากลำบาก การตัดขาดและเอาแต่นั่งคิดเมื่อเจอเรื่องยากอาจเป็นทางออกที่เย้ายวน แต่คุณต้องพยายามข้ามผ่านปัญหาใดๆ ด้วยการทำในสิ่งที่คุณทำได้ ความรู้สึกก้าวไปข้างหน้าจะช่วยให้คุณกลับมายืนได้อีกครั้งและรู้สึกว่าตัวเองควบคุมสถานการณ์ได้ เช่น อาจจะมีคนบอกคุณว่าคุณไม่มีวันจะได้เป็นนักกีฬาอาชีพ คุณก็อาจจะพยายามก้าวข้ามอุปสรรค หรือทุ่มเทพลังงานไปกับงานอดิเรกใหม่ๆ อย่าแค่ล้มเลิกและยอมแพ้ไปเฉยๆ บุคลิกภาพในความหมายเชิงจิตวิทยาบอกลักษณะส่วนบุคคลที่แตกต่างกันออกไป ซึ่งได้แก่วิธีคิด ความรู้สึก และความประพฤติ สิ่งต่างๆ เหล่านี้เมื่อรวมกันแล้วก็จะเป็นตัวกำหนดว่า บุคคลนั้นจะโต้ตอบกับสถานการณ์หนึ่งๆ อย่างไร ตัวอย่างลักษณะบุคลิกภาพก็เช่น ซื่อสัตย์ ขี้หงุดหงิด เข้ากับคนง่าย อัธยาศัยดี หรือหุนหันพลันแล่น มีทฤษฎีต่างๆ หลายทฤษฎีที่อธิบายว่า บุคลิกภาพพัฒนาได้อย่างไรและทำไมบางคนถึงมีลักษณะบางอย่างแทนที่จะมีลักษณะอย่างอื่น หลายทฤษฎีที่ว่านี้มาจากพื้นฐานความเชื่อที่ว่า บุคลิกภาพนั้นเป็นสิ่งที่ติดตัวมาตั้งแต่เกิดหรือขึ้นอยู่กับสภาพแวดล้อม (ทฤษฎีที่ว่าด้วย "ธรรมชาติและการเติมแต่ง") เมื่อบุคลิกภาพพัฒนาขึ้นมาแล้ว นิสัยก็มักจะคงที่เมื่อกาลเวลาผ่านไป  ทฤษฎีอุปนิสัยของออลพอร์ตกล่าวว่า ลักษณะบุคลิกภาพนั้นถูกกำหนดมาตั้งแต่เกิด แต่สร้างขึ้นโดยประสบการณ์จากสิ่งแวดล้อม  ทฤษฎีอุปนิสัยของไอย์เซงก์เชื่อว่า เราสามารถทำความเข้าใจบุคลิกภาพได้ด้วยการวิเคราะห์พฤติกรรมทั้งหมดของคนๆ หนึ่งใน 2 – 3 มิติ ตระหนักว่าบุคลิกภาพทุกส่วนในตัวคุณนั้นมีคุณค่า บางครั้งมันก็ยากที่จะรับรู้ว่าลักษณะบุคลิกภาพที่อยู่ข้างในเป็นอย่างไร เนื่องจากลักษณะที่ชัดเจนมักจะเด่นกว่า นิสัยที่อยู่ข้างใน เช่น การเป็นคนคาดเดาได้ง่าย ความเอื้อเฟื้อเผื่อแผ่ และการเห็นอกเห็นใจผู้อื่น ก็เป็นนิสัยที่สำคัญเท่ากับนิสัยที่เห็นได้อย่างชัดเจน อย่าลืมว่าลักษณะบุคลิกภาพที่ซ่อนอยู่นั้นจะแข็งแกร่งมากในสถานการณ์หนึ่งๆ หรือบทบาทใดบทบาทหนึ่ง เช่น การเห็นอกเห็นใจผู้อื่นและความรอบคอบนั้นเป็นสิ่งสำคัญในช่วงที่มีเหตุการณ์สำคัญในชีวิตเกิดขึ้น เช่น การแต่งงานหรืองานศพ เข้าใจว่าไม่ใช่ทุกคนที่จะมีประเภทลักษณะบุคลิกภาพแบบเดียวกัน การเห็นคุณค่าของความแตกต่างด้านลักษณะบุคลิกภาพระหว่างบุคคลนั้นมีประโยชน์กับคุณเวลาที่คุณทำงานเป็นทีมหรือเป็นผู้จัดการ การให้คุณค่ากับนิสัยที่ซ่อนอยู่ข้างในแต่แข็งแกร่งอย่างความเห็นอกเห็นใจผู้อื่นและความเอื้อเฟื้อเผื่อแผ่ช่วยให้คุณเสริมสร้างความสัมพันธ์ที่แข็งแกร่ง และทำให้การทำงานเป็นทีมง่ายขึ้น  ผู้นำและผู้จัดการที่มีประสิทธิภาพมากที่สุดคือ คนที่เห็นคุณค่า เสริมสร้าง และใช้บุคลิกภาพประเภทต่างๆ ได้อย่างมีประสิทธิภาพ  เช่น ถ้าคุณสังเกตว่ามีคนหนึ่งในทีมที่พูดน้อย แต่มีความรู้ในหัวข้อนั้นๆ เป็นอย่างมาก ก็ให้คนนั้นเป็นคนกำหนดสิ่งที่ต้องใช้ในโครงการหรือจัดทำโปรแกรม วิธีนี้เป็นการใช้ทักษะที่คนๆ นั้นมีอยู่แล้วโดยไม่ทำให้คนนั้นเกิดความวิตกกังวล
เข้าใจว่าการกล้าแสดงความคิดเห็นของตนเองเป็นจุดแข็งได้อย่างไร. หาด้านของชีวิตที่คุณอยากจะกล้าแสดงความคิดเห็นมากกว่านี้. กล้าแสดงความคิดเห็นกับอีกฝ่าย. ฝึกด้วยการสมมุติบทบาท. เข้าใจว่าความเป็นผู้นำเป็นลักษณะบุคลิกภาพที่ชัดเจนได้อย่างไร. ลองทำกิจกรรมที่เสริมสร้างทักษะความเป็นผู้นำให้แก่คุณ. พัฒนาความเข้มแข็ง. พยายามสร้างความสัมพันธ์ที่แข็งแกร่ง. สร้างทัศนคติที่เข้มแข็ง. ทำอะไรสักอย่างเพื่อแก้ปัญหา. เข้าใจว่าบุคลิกภาพบอกอะไรได้บ้าง. เข้าใจทฤษฎีบุคลิกภาพพื้นฐาน. เห็นคุณค่าของลักษณะบุคลิกภาพของคุณที่ไม่เหมือนใคร. ให้คุณค่าลักษณะบุคลิกภาพของผู้อื่น.
https://www.wikihow.com/Have-a-Strong-Personality https://www.wikihow.com/Have-a-Strong-Personality https://www.wikihow.com/Have-a-Strong-Personality
Developing Assertiveness Developing Leadership and Resilience Understanding Personality Traits